Lilija Petraitienė

Lilija Petraitienė (g. 1958 m. vasario 8 d. Ramuvoje, Šilutės rajone) – ekonomistė, Lietuvos ir Klaipėdos miesto savivaldybės politikė bei visuomenės veikėja.

 Biografija 
1973 m. baigė Ramučių aštuonmetę, 1976 m. Šilutės 3-ą vidurinę mokyklą. 1979 m. su pagyrimu baigė Kauno maisto pramonės technikumą. 1990 m. baigė Vilniaus universiteto Pramonės ekonomikos fakultetą, ekonomistė.

1980 m. Šilutės švietimo skyriaus buhalterė, 1981 m. Klaipėdos žuvies konservų gamyklos tabelininkė, 1982–1989 m. gamyklos inžinierė normuotoja, nuo 1989 m. profsąjungos pirmininkė. 1992–1996 m. Seimo nario Romualdo Bloškio, 1996–2017 m. Seimo narės Irenos Šiaulienės padėjėja sekretorė.

Nuo 1990 m. Lietuvos demokratinės darbo partijos narė, Lietuvos demokratinės moterų kolegijos Klaipėdos apskrities tarybos pirmininkė. Nuo 2001 m. Lietuvos socialdemokratų partijos Klaipėdos skyriaus narė, tarybos narė, atsakingoji sekretorė, skyriaus tarybos sekretorė, Finansų komisijos narė. Lietuvos socialdemokračių moterų sąjungos Klaipėdos apskrities koordinatorė.2008 m. Lietuvos Respublikos Seimo rinkimai – Lietuvos socialdemokratų partija – Iškelti kandidatai 

2011–2019 m. Lietuvos socialdemokratų partijos Klaipėdos miesto skyriaus pirmininkė. Nuo 2011 m. Lietuvos socialdemokratų partijos tarybos ir prezidiumo narė.

1995–1997 m. (LDDP sąraše) ir 2011–2019 m. Klaipėdos miesto savivaldybės tarybos narė.2015 m. Lietuvos savivaldybių tarybų rinkimai 

 Šaltiniai 

Kategorija:Klaipėdos politikai
Kategorija:Lietuvos profsąjungiečiai